Գոհարխաթուն

Գոհարխաթուն, հայկական իգական անուն։ Առաջացել է հայերեն գոհար և խաթուն բառերից։ Գործածվել է 13-17-րդ դարերում։

Գործածություններ 
 Գոհարխաթուն, ազգական Մամուկ սթիի, ով 1266 թվականին կալվածքներ է նվիրել Հոռոմոսի վանքին։
 Գոհարխաթուն, դուստր Պռոշ իշխանի, ով մահացավ մանուկ հասակում մինչև 1268 թվականը։
 Գոհարխաթուն, մայր Ամիրայի (թոռան Ջուրջիի), ով 1291 թվականին կալվածքներ է նվիրել Վայոց ձորի Նորավանից եկեղեցուն։
 Քաւհարխաթուն, մորաքույր Կրակացի Ներսես աբեղայի, ով Երուսաղեմում 1335 թվականին ընդօրինակեց Ճառընտիրը։
 Գոհարխաթուն, կին Քոթիթի և մայր Անդրեաս քահանայի (Այրարատի Կոշա գյուղից), ով Սսում 1336 թվականին Սարգիս գրչին մի Ավետարան գրել տվեց։
 Գոհարխաթուն, դուստր իշխանի և հանգուցյալ քույր Մկրտիչ քահանա Բաբերդցու, ով Կաֆայում 1334 թվականին գրել տվեց մի Ավետարան։
 Գոհարխաթուն, ապասավոր, ով թուղթ էր մշակում Ստեփանոս քահանայի համար, երբ վերջինս 1352 թվականին ընդօրինակում էր Աստվածաշունչը Սուրխաթում։
 Գոհարխաթուն, դուստր պարոն Տերավագի, ազգական Ալինախ Տարոնեցի եպիսկոպոսի, ում 1370 թվականին ընդունեցին և խնամեցին Երզնկայի Թլակ գյուղում պանդխտած ժամանակ։
 Գուհարխաթուն, կին Վրթանեսի և մայր Մելիքսեթ գրչի, ով Աղթամարում 1573 թվականին ընդօրինակեց Ավետարանը։
 Գուհարխաթուն, կին Մելիքսեթի և մայր տեր Մարտիրոսի, ով Բասենի Սպիտակ վանքում 1455 թվականին Մովսես աբեղային գրել տվեց մի Ավետարան։
 Գավհարխաթուն, դուստր Վրթանեսի և քույր Պետրոս սարկավագի, ով Սեբաստիայում 1651 թվականին ընդօրինակեց Ավետարանը։

Ծանոթագրություններ 

Հայկական իգական անձնանուններ